Нэтын цIэрыIуэр щытрах
«Пятница» телеканалым и «Орёл и решка» нэтыныр тезых гупыр Iуащхьэмахуэ лъапэ махуищкIэ щылэжьащ. Программэр езыгъэкIуэкIхэр, Урысейм и щIыналъэхэм зэрызыщаплъыхьым хыхьэу, къэралым и бгы-лыжэ зыгъэпсэхупIэ нэхъ лъагэ дыдэм щыIащ.
Зэраубзыхуауэ, программэм и хабзэм тету, нэтыныр езыгъэкIуэкI-хэм ящыщ зыр долларищэм щэбэтымрэ тхьэмахуэмрэ ирипсэуну къыпэщылъщ, етIуанэм и щхьэм тригъэкIуадэ хъунущ дыщэ картэм илъым щыщу зыхуейм хуэдиз. Дэтхэнэр мелуанырыбжэм хуэдэу псэунуми, дэтхэнэм и щхьэр къригъэлыну хэтынуми зэхагъэкIын папщIэ, нэтыныр езыгъэкIуэкIхэм ахъшэ жьгъей дра-дзей. Абы кърикIуам елъытащ зэрызагъэпсэхуну щIыкIэр.
Накъыгъэм щыIэну зи чэзу нэтыным къыщыфщIэнущ ар езыгъэкIуэкIхэу Иваковэ Мариерэ Анохинэ Айзэрэ я Iуэхухэр зэрыхъуар. Дауэ щымытми, тIуми Iуащхьэмахуэ лъапэ гукъинэжу зыщагъэпсэхуащ.
Нэтыныр Чегет, Азау, Нартсанэ инхэм, Тырныауз щытрахащ. Абы еплъынухэм Iэмал яIэнущ къэралым и бгы-лыжэ зыгъэпсэхупIэ нэхъ лъагэ дыдэм и дахагъэр зрагъэлъагъу- ну икIи ахэр хагъэгъуэзэнущ зыгъэпсэхугъуэ махуэхэр гурыхьу зэрыбгъэкIуэнум.
Тарим Алисэ.
